1964. aasta Euroopa meistrivõistlused jalgpallis
1964. aasta Euroopa meistrivõistlused jalgpallis korraldas Hispaania. 1964. aasta EM-il osales kokku 29 riiki. Mängiti sama süsteemi järgi mis esimeselgi korral. Poolfinaalides alistas Nõukogude Liit Taani tulemusega 3:0 ning korraldajamaa Hispaania sai lisaajal jagu Ungarist 2:1. Madridis tugevas vihmasajus peetud finaalis alistas Hispaania Nõukogude Liidu 2:1.